બોલિવુડ સુપર સ્ટાર અમિતાભ બચ્ચને તેમની સાથે નમક હલાલ ફિલ્મમાં કામ કરનાર સ્વર્ગીય અભિનેત્રી સ્મિતા પાટીલ સાથે જોડાયેલ એક રહસ્યમયી વાત કરી હતી. બિગ બીએ કહ્યું કે કુલી ફિલ્મના શુટીંગ દરમ્યાન તેમની સાથે જે દુર્ઘટના થઇ હતી તે ઘટનાના એક દિવસ પહેલા સ્મિતા પાટીલને તેમના અંગે એક ખરાબ સ્વપ્ન આવ્યું હતુ. શનિવારે અમિતાભ બચ્ચને સ્મિતા પાટીલની 60મી જન્મતિથીના અવસરે મૈથિલી રાવ લિખીત પુસ્તક "સ્મિતા પાટીલ: અ બ્રીફ ઇન્ડેક્સ"નું વિમોચન કર્યું હતુ. તે દરમ્યાન તેમણે આ બનાવનું વર્ણન કર્યું હતુ.